**Brønnøysund Idrettslag** ble stiftet i 1917. Laget har tilhørighet i midtre og sørlige deler av Brønnøysund.

Laget har ca. 800 medlemmer innenfor grenene fotball, håndball, svømming, turn, friidrett og idrettsskole. Det rekrutterer barn og ungdom først og fremst fra Brønnøysund barne- og ungdomsskole og Brønnøysund videregående skole.

Seniorlaget har ligget i bunn av fjerdedivisjon de siste to sesongene, og berget nedrykk med et nødskrik i både 2013 og 2014. Brønnøysund vant sitt 1. seriegull i den nye HESA-ligaen etter 2015 sesongen. Gullet ble sikret 27. september med en 1-4 seier borte mot Innstranden, runden før sesongen ble avsluttet.

Tabell
------

5. divisjon Nordland 2022 avdeling 3| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Sandnessjøen 2 | 12 | 8 | 3 | 1 | 38–17 | 21 | **27**  |
| 2 | Mosjøen 2 | 12 | 7 | 2 | 3 | 36–22 | 14 | **23**  |
| 3 | Grane | 12 | 7 | 2 | 3 | 39–30 | 9 | **23**  |
| 4 | Herøy/Dønna | 12 | 7 | 0 | 5 | 37–19 | 18 | **21**  |
| 5 | Brønnøysund | 12 | 3 | 2 | 7 | 30–46 | −16 | **11**  |
| 6 | Sømna | 12 | 3 | 1 | 8 | 21–34 | −13 | **10**  |
| 7 | Vega | 12 | 2 | 0 | 10 | 15–48 | −33 | **6**  |
| Kilde  **·**  Rediger |

Historie
--------

Høsten 1917 ble Helovard Lund, Aksel Skråmo, Kristian Olsen og Alf T. Nielsen enige om danne en idrettsforening i Brønnøysund. Konstituerende møte ble holdt på en kafe i Maren Saurens hus, og navnet ble "Brønnøy Turn og Idrettsforening". Alf T. Nielsen ble utnevnt som den første formannen den 1. september 1917. 1920-årene ble de første fotballkampene spilt mot lag som Sandnessjøen IL, Dønna, Leirfjord og Nesna. 

I 2015 sesongen kunne juniorkapteinen Fredrik Salhus løfte Dana Cup trofeet sammen med BILs G17 lag. Samme sesong tronet Brønnøysund øverst i 4. divisjonen.

Meritter
--------

| Trofé | Antall | År |
| --- | --- | --- |
| 4. divisjon HESA | 3 | 2008, 2015 |
| Dana Cup G17 | 1 | 2015 |
| Kretsmesterskap | 21 | 1917-2016 |
| Playoff 2. Divisjon | 1 | 1998 |
| Total antall trofeer | 24 |

Anlegg
------

Håndball og allidrett foregår i Brønnøyhallen øst for Brønnøysund videregående skole. Tidligere ble fotballkampene avviklet på naturgressbanen øst for Flatåsen samt tidligere grusbane mellom Flatåsen og Brønnøyhallen. Etter at grusbanen fikk kunstgressdekke, spilles de fleste kampene her, hvor det nylig er satt opp et klubbhus. Den gamle kunstgressmatta ble byttet ut våren 2014 til stor glede blant spillerne. Det ble også bygget tribune på langsiden hvor klubbhuset ligger. 

Vinteren 2013 sto den oppblåsbare Torghatten Arena ferdig. Høsten samme året blåste lufthallen ned av en storm. Plastdukene på østsiden fikk de verste vindkastene og ble flerret opp flere steder ved at koblingene til luftaggregatene ble dratt av. Sommeren 2014 sto hallen oppe igjen etter å ha blitt lappet. Den permanent brukstillatelse fra kommunen kom i orden desember 2014. 9. desember 2015 fikk hallen nye rivningsskader og hallen ble kontrollert tatt ned. Denne gangen var problemet de fleksible kanalene mellom hall og viftehusene. Hallen kom den opp igjen i februar 2016. 29. april 2016, på et tidspunkt da vindhastigheten ved nærmeste målestasjon ble målt til ca. 26 m/s, gikk det galt igjen. Etter dette betraktes hallen som forsikringsmessig havarert og er kondemnert. Det jobbes nå med å realisere en ny stålhall på samme fundament.

* Brønnøysund KunstgressBrønnøysund Kunstgress
* TribuneTribune

Logo og draktfarge
------------------

Brønnøysund IL har de siste tiårene spilt med blåhvite stolpedrakter. På 70-tallet varierte derimot bruken av hvite shortser og strømper. 

På 50-tallet var logoen trekant-formet som var moderne på den tiden. BIL gikk derimot over til en sirkelformet logo.

Kjente spillere
---------------

* Ulrik Saltnes
* Isak Helstad Amundsen

Eksterne lenker
---------------

* Offisielt nettsted Rediger på Wikidata
* Lenke hos fotball.no

|  |  |
| --- | --- |
| Oppslagsverk/autoritetsdata | VIAF
 |

| * v
* d
* r
5. divisjon fotball for menn, Nordland Fotballkrets, avdeling 3, 2022 |
| --- |
|  | 
* Brønnøysund
* Grane
* Herøy/Dønna
* Mosjøen 2
* Sandnessjøen 2
* Sømna
* Vega

 | Norges flagg |

| * v
* d
* r
2. divisjon fotball for kvinner, avdeling 6 2022 |
| --- |
|  | 
* Bossmo & Ytteren
* Brønnøysund
* Grand Bodø 2
* Halsøy
* Innstranden
* Sandnessjøen

 | Norges flagg |